Diari Oficial de la Generalitat Valenciana


Sumari del DOGV 5132, del 10-11-2005 (2005/12989)

RESOLUCIÓ de 4 de novembre de 2005, de la Direcció General d'Ensenyament de la Conselleria de Cultura, Educació i Esport, per la qual es convoca l'activitat de les Escoles Viatgeres per a l'any 2006.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12246


Data del document
:   04-11-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * suport econòmic
    * viatge
    * ajuda pública
    * ensenyament primari
    * educació no formal
    * alumnat
    * alumne

RESOLUCIÓ de 4 de novembre de 2005, de la Direcció General d'Ensenyament de la Conselleria de Cultura, Educació i Esport, per la qual es convoca l'activitat de les Escoles Viatgeres per a l'any 2006. [2005/X12336]
  
La Conselleria de Cultura, Educació i Esport en col·laboració amb el Ministeri d'Educació i Ciència convoca l'activitat d'Escoles Viatgeres per a l'any 2006.
  
Esta activitat té dos grans objectius: el descobriment d'una Comunitat Autònoma des d'un punt de vista de medi ambient global (aspectes geogràfics, ecològics, antropològics i lingüístics) i la convivència de l'alumnat de les diferents comunitats participants.
  
Les Escoles Viatgeres comporten una metodologia activa que permet crear hàbits de cooperació i treball en equip i preparar l'alumnat per a integrar-se en la vida social i cultural.
  
Per tot això, segons el que disposa l'Orde Ministerial de 13 de març de 1986 (BOE de 04-04-86) que regula les ajudes als alumnes que realitzen l'activitat de les Escoles Viatgeres, modificada per l'Orde de 28 de juny de 1995 (BOE de 27.-07.95), així com en l'Orde ECI/3371/2005, de 3 d'octubre (BOE de 19.10.05), i en virtut de les competències conferides pel Reial Decret 2.093/83, de 28 de juliol, esta Direcció General resol:
  
Primer
  
Podrà participar en l'activitat de les Escoles Viatgeres l'alumnat de la Comunitat Valenciana que cursa quint i sext d'Educació Primària.
  
Segon
  
Les rutes i el nombre de grups que les recorreran són els que detalla l'Annex II d'esta resolució.
  
Les activitats es realitzaran en dos períodes: del 28 de març al 12 de juny de 2006 i del 26 de setembre al 27 de novembre de 2006. Els participants s'incorporaran a la capçalera de ruta el dimarts de cada setmana i eixiran el dilluns de la setmana següent (preferentment pel matí).
  
Tercer
  
1. Les despeses d'allotjament, manutenció i desenrotllament de l'activitat dels grups participants aniran a càrrec de la Comunitat Autònoma receptora.
  
2. El Ministeri d'Educació i Ciència contractarà els servicis de transport necessaris per al desenrotllament dels itineraris durant els dies de ruta.
  
3. El transport fins a la residència de capçalera de ruta correrà per compte dels participants. Per a contribuir a estes despeses, els centres seleccionats podran rebre les ajudes que, en el seu cas, s'establisquen en la Llei de Pressupostos de la Generalitat Valenciana per a 2006.
  
4. Durant la participació, l'alumnat i el professorat serà assistit per una assegurança d'accidents i responsabilitat civil subscrit a este efecte pel Ministeri d'Educació i Ciència.
  
Quart
  
L'alumnat participant s'integrarà en grups de 12 a 15, acompanyats d'un professor o una professora.
  
El professorat acompanyant haurà de ser necessàriament el tutor o la tutora o un professor o professora que habitualment impartix classes al grup d'alumnat, que es responsabilitzarà a tots els efectes de l'adequada participació del grup en l'activitat.
  
Les escoles unitàries o incompletes que no puguen arribar al nombre d'escolars al·ludits en el punt 1 es podran agrupar seguint un criteri de proximitat geogràfica, fins a completar el grup de viatge. El professorat acompanyant serà d'una de les escoles que s'agrupen. En este cas, les sol·licituds es faran segons indica l'apartat quint, punt 3.
  
Quint
  
1. Les sol·licituds de l'alumnat es confeccionaran segons l'Annex IV, on s'inclou l'autorització paterna.
  
2. A la sol·licitud, s'adjuntarà la documentació següent:
  
a) Dades del centre, del professorat acompanyant i relació de l'alumnat presentat, segons model que figura en l'Annex III.
  
b) Certificació del director o directora del centre d'haver sigut aprovada la sol·licitud pel Consell Escolar o per l'òrgan equivalent, segons el model que figura en l'Annex V.
  
c) Projecte d'activitats que realitzaran, segons la programació del centre i els objectius generals que s'especifiquen en l'Annex I.
  
3. L'alumnat dels centres que s'acullen a la situació prevista en el paràgraf tercer de l'apartat quart, presentarà conjuntament les seues sol·licituds. La direcció inclourà un exemplar dels documents referits en el punt 2 d'este apartat, per cada centre. S'especificarà en cada cas a quin centre està adscrit el professorat acompanyant.
  
4. El termini de presentació de sol·licituds finalitza el 30 de novembre de 2005.
  
5. Les sol·licituds i la documentació mencionades en el punt 2 seran presentades per la direcció dels centres docents en la Direcció Territorial de Cultura, Educació i Esport corresponent o enviades per qualsevol dels procediments establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Si la sol·licitud és remesa per correu, és necessari que es presente en sobre obert perquè el funcionari de correus li pose la data i el segell abans de certificar-la.
  
6. El termini per a resoldre les sol·licituds que es formulen serà de quatre mesos. Si dins del mencionat termini no hi ha una resolució expressa, les sol·licituds es consideraran desestimades, sense perjuí del que es resolga en el moment oportú.
  
Sext
  
1. En cada Direcció Territorial de Cultura, Educació i Esport es constituirà una Comissió per a seleccionar i ordenar les sol·licituds presentades. Esta Comissió estarà integrada pels membres següents:
  
President: el director o directora territorial de Cultura, Educació i Esport o persona que delegue.
  
Vocals: el cap del Servici de la Inspecció d'Educació; un inspector o inspectora d'educació; dos directors o directores de centres d'Educació Primària (un de centre públic i un altre de centre privat), designats pel director o directora territorial corresponent; dos pares o mares d'alumnes (un en representació dels centres públics i un altre dels centres privats), designats per la Federació d'Associacions de Pares i Mares d'Alumnes corresponent; un funcionari o una funcionària de la Direcció Territorial de Cultura, Educació i Esport, que actuarà de secretari o secretària de la Comissió.
  
2. Per a l'ordenació preferent es confeccionarà un barem, tenint en compte els criteris següents:
  
a) Les característiques socioeconòmiques de la zona on està ubicat el centre docent sol·licitant. Tindrà preferència l'alumnat de Col·legis Rurals Agrupats i de centres docents que tinguen autoritzats Programes de Compensació Educativa.
  
b) Tindran preferència els centres que no han participat durant 2003, 2004 i 2005, en l'activitat de les Escoles Viatgeres.
  
c) En tot cas, es considerarà i valorarà el projecte que present el centre, així com l'experiència del professorat en Educació Ambiental.
  
3. Respecte als grups d'alumnat que participaran en el període que va del 26 de setembre al 27 de novembre de 2006, es tindrà en compte que en el moment de la selecció han d'estar matriculats en quart o quint d'Educació Primària, de manera que en el moment de la seua participació estiguen cursant quint o sext.
  
4. Quan la mencionada Comissió seleccione i ordene les sol·licituds, les direccions territorials enviaran a la Direcció General d'Ensenyament les actes de les sessions corresponents, acompanyades de la relació prioritzada de les sol·licituds rebudes. S'especificarà: localitat, centre i rutes sol·licitades pel centre.
  
5. La Direcció General d'Ensenyament dictarà la Resolució oportuna en què es farà pública la relació de centres seleccionats i la ruta corresponent, que es publicarà en el Diari Oficial de la Generalitat Valenciana. Així mateix la dita Direcció General traslladarà la llista de centres seleccionats acompanyats de la documentació corresponent al Ministeri d'Educació i Ciència que dictarà l'oportuna resolució.
  
Sèptim
  
1. El professorat acompanyant dels grups seleccionats elaborarà el Quadern de l'Alumnat facilitat per la coordinació de ruta, tenint en compte els materials i orientacions que facilitarà la coordinació de la ruta que visitaran.
  
2. Cada centre participant haurà d'enviar després d'haver recorregut la ruta, i en un termini màxim d'un mes des de la seua finalització, una memòria d'avaluació (en tres exemplars), a la Direcció Territorial de Cultura, Educació i Esport corresponent.
  
3. La Memòria d'avaluació es presentarà en format DINA4. L'extensió no serà superior a 10 fulls i constarà almenys dels apartats següents:
  
a) Objectius realitzats: arreplegarà els objectius de l'Escola Viatgera, les característiques del grup, les activitats anteriors al viatge i les realitzades amb posterioritat, i els mitjans utilitzats per a avaluar els resultats.
  
b) Diari, on es relacionarà de manera seqüencial el desenrotllament de les activitats, la seua adequació als objectius proposats, així com el nivell d'ús i les condicions de les infraestructures.
  
c) Avaluació dels resultats, que reflectirà no sols la síntesi dels coneixements adquirits pel grup durant el desenvolupament de l'activitat, sinó també i fonamentalment, les actituds suscitades en l'alumnat pel contacte amb altres cultures i la seua capacitat per a participar en la vida de les comunitats visitades.
  
4. En el termini d'un mes, el director o directora territorial de Cultura, Educació i Esport enviarà les memòries en doble exemplar, acompanyats pel corresponent informe de la Inspecció d'Educació (Annex VI), a la Direcció General d'Ensenyament, Servici d'Innovació Educativa i Atenció a la Diversitat.
  
Octau
  
Esta resolució entrarà en vigor al dia següent de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener i 10, 14 i 46 de la Llei Reguladora de la Jurisdicció contenciosa administrativa, que posa fi a la via administrativa, la present Resolució, es podrà recórrer pels centres privats potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat València en el termini de dos mesos a comptar de l'endemà de la publicació.
  
València, 4 de novembre de 2005.- El director general d'Ensenyament: Josep Vicent Felip i Monlleó.
  
ANNEX I
  
ESCOLES VIATGERES
  
OBJECTIUS GENERALS
  
- Aconseguir un nivell de coneixement i comprensió integral de la Comunitat visitada, les seues gents i els seus costums, les seues terres, la seua història i els seus recursos.
  
- Fomentar la convivència i cooperació entre l'alumnat, acceptar les diferències culturals i lingüístiques dels diferents grups, i potenciar el desenrotllament de les capacitats individuals.
  
- Crear hàbits i actituds positives per a la defensa i conservació del medi ambient i del patrimoni, començant pel medi habitual de l'alumnat.
  
- Procurar el desenrotllament i la utilització d'una metodologia activa i participativa del professorat i l'alumnat, i l'intercanvi d'experiències singulars, pel que fa a la Ruta.
  
- Eixamplar, des del punt de vista didàctic, l'àmbit d'actuació de l'escola, a través de la investigació i el disseny de noves situacions d'aprenentatge, després de la realització de la Ruta.
  
ANNEX II
  
ESCOLES VIATGERES
  
RELACIÓ DE RUTES QUE RECORRERÀ L'ALUMNAT VALENCIÀ DURANT LA CAMPANYA 2006
  
FASES
  
RUTES 28-III-2006 a 26-IX-2006 a
  
 12-VI-2006 27-XI-2006
  
ANDALUSIA OCCIDENT. - 1
  
ANDALUSIA ORIENT. 1 -
  
ARAGÓ 1 1
  
ASTÚRIES 1 1
  
BURGOS 1 1
  
CANTÀBRIA 1 1
  
EXTREMADURA 1 1
  
GALÍCIA 1 1
  
GRAN CANÀRIA 1 -
  
LA RIOJA 1 1
  
LLEÓ 1 1
  
MADRID 1 1
  
MELILLA - 1
  
NAVARRA 1 1
  
PAÍS BASC - -
  
SALAMANCA 1 1
  
SÒRIA 1 1
  
TOLEDO 1 1